Uitstalling van Hobhouse se briewe by VS-fees te sien | Netwerk24
Vrystaat reg om CB te verdedig – wanneer ook al
Die span wat sy voete die vinnigste vind ná die lang onderbreking weens die Covid-19-pandemie, sal die beste kans staan om suksesvol te wees in vanjaar se Curriebeker-reeks – wanneer dit ook al sal plaasvind.
Krieket Suid-Afrika (KSA) staan in solidariteit met die Black Lives Matter (BLM)-beweging.
Oud-Leeu straks ridder op wit perd vir rugby in VSA
Een van die grootste redes hoekom Amerika nog nie ’n rugbymoondheid is nie, is omdat daar nie ’n rugbykultuur bestaan nie, maar Todd Clever, voormalige losvoorspeler van die Leeus, kan straks dié prentjie help verander.
Die Landbank het vir die soveelste keer aangekondig dat hy nie sy skuld kan betaal nie.
Verslag oor SEB, minimum loon kom later
Vanjaar se verslag oor maatskappye se vordering met diensbillikheid (regstellende aksie) sal nou eers teen einde September gepubliseer word.
Chris Karsten skryf spanningsverhaal spesiaal vir Netwerk24
‘Die koevert’ van VIA bou ketting van liefdadigheid
Dit was vir die aanbieder en model Marciel Hopkins kosbaar om die kinders te sien wat gevoed sal word danksy ’n skenking van R10 000 in die eerste episode van die VIA-reeks Die koevert.
Uitstalling van Hobhouse se briewe by VS-fees te sien
Deur Cheréne Pienaar 04 Julie 2019 17:56
’n Nuwe uitstalling van Emily Hobhouse se briewe, kleinode en waterverfkuns word tans in Engeland én Bloemfontein uitgestal en is die produk van twee Britse navorsers en ’n handvol Vrystaters se spanwerk.
Die navorsers van die Emily Hobhouse-uitstalling in die eksamenlokaal langs die Callie Human-gebou is van links dr. Helen Dampier van die Leeds Beckett-Universiteit in Engeland, dr. Cornelis Muller van die Sol Plaatje-Universiteit in Kimberley en dr. Rebecca Gill van die Universiteit van Huddersfield in Engeland. Foto: Conrad Bornman
Netwerk24 Foto: Conrad Bornman
Feesgangers by die Vrystaat Kunstefees kan dié uitstalling gaan besoek en gaan kyk na die objekte by die Anglo-Boereoorlog-museum in die stad.
Hobhouse was ’n Britse humanis en pasifis wat tydens die Anglo-Boereoorlog konsentrasiekampe besoek het en in Brittanje oor die haglike toestande gaan verslag doen het, wat uiteindelik daartoe gelei het dat die Britse regering ’n groep vroue gestuur het om te kom ondersoek instel.
Dr. Rebecca Gill van die Universiteit van Huddersfield in Engeland sê sy moes deur duisende briewe van Hobhouse werk.
Hobhouse se agterkleinniggie, Jennifer Hobhouse Balme, het dié briewe in 2015 aan die Universiteit van Oxford se Bodleian-biblioteek geskenk, wat tot dié internasionale projek gelei het.
“Hobhouse het bykans elke dag briewe vir vriende en familie geskryf, so ons het weke aaneen spandeer om daardeur te lees.”
Sy, dr. Helen Dampier van die Leeds Beckett-Universiteit in Engeland en dr. Cornelis Muller van die Sol Plaatje-Universiteit in Kimberley wou lig op Hobhouse se minder bekende bydrae tot internasionale vrede, filantropie en Suid-Afrikaanse politiek in die naoorlogse tydperk werp.
Conrad Bornman, ’n fotograaf wat destyds vir Netwerk24 gewerk het en tans foto’s vir Stronk, die feeskoerant, neem, het die briewe, kunswerk en ander objekte vir die uitstalling afgeneem. Linki Brand, ’n oud-Bloemfonteiner wat in Engeland woon, is die grafiese ontwerper wat die foto’s en byskrifte in die vorm van die prismas saamgevoeg het. Die prismas is gedupliseer sodat die uitstalling terselfdertyd in Engeland én Bloemfontein aangebied kan word.
Min mense weet Hobhouse was ’n kunstenaar. Daar is werke van haar waterverfkuns van onder meer die Middelburg-konsentrasiekamp, waar sy drie grafte in die eerste maanlig geskilder het.
Muller sê die uitstalling belig ook Hobhouse se invloed op die opkoms van Afrikanernasionalisme in die 1920’s en ’30’s, die aanneem van Hobhouse se beginsels in die stryd teen apartheid en die meer onlangse gebruik van Hobhouse as ’n brug vir versoening en nasiebou in postapartheid-Suid-Afrika.
*Benewens die uitstalling in die eksamenlokaal langs die Callie Human-gebou is daar Vrydag ’n bespreking in die kanselierskamer van die Eufeesgebou, wat sal fokus op die relevansie van Hobhouse se filantropie vandag.
Meer oor: Vrystaat Kunstefees | Emily Hobhouse | Bloemfontein | Briewe | Uitstalling
Die Brit, die Boereoorlog en die Baai
Konsentrasiekampe: Hier is die feite
Meisie (8) en man wat haar probeer red, val in kanaal
DAG 105: 13 674 nuwe gevalle; nóg 129 mense sterf